THAI รายได้ค่าโดยสาร-ขนส่งสินค้าเพิ่ม หนุนงบ Q1 ขาดทุนลดลง 73%
THAI เปิดงบไตรมาส 1 ขาดทุนลดลง 73% เหลือ 3.24 พันลบ. หลังรายได้ค่าโดยสาร-ขนส่งสินค้าเพิ่ม
THAI เปิดงบไตรมาส 1 ขาดทุนลดลง 73% เหลือ 3.24 พันลบ. หลังรายได้ค่าโดยสาร-ขนส่งสินค้าเพิ่ม
17 พ.ค. 2565

บริษัท การบินไทย จำกัด (มหาชน) หรือ THAI รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยไตรมาส 1/2565 บริษัทฯ และบริษัทย่อย มีรายได้รวม อยู่ที่ 11,181 ล้านบาท เพิ่มขึ้น 6,797 ล้านบาท หรือเพิ่มขึ้น 155% ซึ่งบริษัทฯ มีรายได้จากค่าโดยสารและค่าน้ำหนักส่วนเกิน อยู่ที่ 4,476 ล้านบาท เพิ่มขึ้น 3,508 ล้านบาท หรือเพิ่มขึ้น 362.40% เป็นผลมาจากปริมาณการขนส่งผู้โดยสารเพิ่มขึ้น 426.10% คิดเป็นเงินประมาณ 4,000 ล้านบาท จากงวดเดียวกันของปีก่อน ที่บริษัทฯ ยังไม่สามารถดำเนินการบินได้ตามปกติ ในขณะที่มีปริมาณการผลิตด้านผู้โดยสารเพิ่มขึ้น 6 179.80% อัตราส่วนการบรรทุกผู้โดยสาร (Cabin Factor) เฉลี่ย 32.50% สูงกว่าปีก่อนซึ่งเฉลี่ย 17.30%
นอกจากนี้มีรายได้จากค่าระวางขนส่งและค่าไปรษณียภัณฑ์ อยู่ที่ 5,220 ล้านบาท เพิ่มขึ้น 3,211 ล้านบาท หรือเพิ่มขึ้น 159.80% เป็นผลจากปริมาณการขนส่งพัสดุภัณฑ์ (Revenue Freight Ton-Kilometers : RFTK) เพิ่มขึ้น 128.30% คิดเป็นเงินประมาณ 2,478 ล้านบาท ประกอบกับมีรายได้จากพัสดุภัณฑ์เฉลี่ยต่อหน่วย (รวมค่าธรรมเนียมชดเชยค่าน้ำมัน และค่าประกันภัย) อยู่ที่ 19.57 บาท เพิ่มขึ้น 2.48 บาท หรือเพิ่มขึ้น 14.50% หรือประมาณ 640 ล้านบาท โดยมีอัตราส่วนการขนส่งพัสดุภัณฑ์ (Freight Load Factor) เฉลี่ย 82.20% ต่ำกว่าปีก่อนที่เฉลี่ย 110.80%
อีกทั้งรายได้กิจการอื่นประกอบด้วยรายได้จากหน่วยธุรกิจ ได้แก่ การบริการภาคพื้น ครัวการบิน การบริการ คลังสินค้าและรายได้จากกิจการสนับสนุนอื่นๆ รวมจำนวน 1,339 ล้านบาท เพิ่มขึ้นจากงวดเดียวกันของปีก่อน 103 ล้านบาท หรือเพิ่มขึ้น 8.30% สาเหตุหลักเกิดจากจำนวนสายการบินลูกค้าที่เพิ่มขึ้น